คือหนูประจำเดือนไม่มาอ่าค่ะ มาล่าสุดคือเดือนตุลาตอนนี้คือจะ3เดือนแล้ว ที่ประจำเดือนไม่มา แต่ลองใช้ที่ตรวจครรภ์ตรวจแล้ว ก็ขึ้น1ขีดนะคะ ตรวจหลายครั้งแล้วด้วย แล้วทุกครั้งที่มีเพศสัมพันธ์ ใส่ถุงยางอนามัยตลอดค่ะ แล้วก็มาหลั่งข้างนอกด้วย อยนกทราบว่าทำไมปรำจำเดือนถึงไม่มาอ่าค่ะ ขอบค่ะ
สวัสดีค่ะ หากประจำเดือนไม่มา 3 เดือนแล้ว และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา จึงอาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีกลุ่มอากาารถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำให้ไปพบแพทย์เพื่อหาสาเหตุค่ะ หากไม่ได้มีโรคอะไร ก็น่าจะเกิดจากการทำงานของรังไข่ที่ผิดปกติ ซึ่งการรักษาคือการทานยาปรับฮอร์โมนให้ประจำเดือนมาเป็นปกติค่ะ